CELEX: 32021R2092
Language: lv
Date: 2021-11-29 00:00:00
Title: Komisijas Īstenošanas regula (ES) 2021/2092 (2021. gada 29. novembris) par atļauju kālija diformiātu lietot par barības piedevu nobarojamām cūkām un atšķirtiem sivēniem (Dokuments attiecas uz EEZ)

30.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/166
               
            
         KOMISIJAS ĪSTENOŠANAS REGULA (ES) 2021/2092
         (2021. gada 29. novembris)
         par atļauju kālija diformiātu lietot par barības piedevu nobarojamām cūkām un atšķirtiem sivēniem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot kālija diformiātu. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikumā lūgts atļaut kālija diformiātu lietot par barības piedevu nobarojamām cūkām un atšķirtiem sivēniem; šo piedevu paredzēts klasificēt kategorijā “tehnoloģiskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 5. maija (2) atzinumā secināja, ka, ievērojot ierosinātos izmantošanas nosacījumus, kālija diformiāts kaitīgi neietekmē ne dzīvnieku veselību, ne patērētāja drošību, ne vidi. Tā arī secināja, ka viela nerada bažas par ietekmi uz elpošanas sistēmu un ādu, taču tā ir acu kairinātājs. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka šī piedeva var būt iedarbīga tehnoloģiskā barības piedeva. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (5)
                  
                  
                     Kālija diformiāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto vielu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas pieder pie barības piedevu kategorijas “tehnoloģiskās piedevas” un funkcionālās grupas “skābuma regulatori”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021, 19(5):6617.
      
      
         
            PIELIKUMS
            
                        Piedevas identifikācijas numurs
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg uz kg kompleksās barības ar mitruma saturu 12 %
                     
                  
                        
                           Kategorija: tehnoloģiskās piedevas
                        
                        
                           Funkcionālā grupa: “skābuma regulatori”
                        
                     
                  
                        1j001
                     
                     
                        Kālija diformiāts
                     
                     
                        
                           Piedevas sastāvs
                        
                        Kālija diformiāts ≥ 98 %
                     
                     
                        Nobarojamās cūkas
                        Atšķirti sivēni
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas nosacījumus.
                                 
                              
                                    2.
                                 
                                 
                                    Neatkarīgi no tā, vai kālija diformiātu par skābuma regulētāju izmanto vienu pašu vai kopā ar citiem kālija diformiāta avotiem, maksimālais kālija diformiāta saturs ir 6 000  mg uz kg kompleksās barības ar mitruma saturu 12 %.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no tās lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp acu aizsarglīdzekļus.
                                 
                              
                     
                        2031. gada 20. decembris
                     
                  
                        
                           Aktīvās vielas raksturojums
                        
                        Kālija diformiāts
                        
                           CAS numurs: 20642-05-1
                        
                           Einecs numurs: 243-934-6
                        C2H3O4K
                     
                  
                        
                           Analītiskā metode
                            (1)
                        
                        Kālija diformiāta noteikšanai (izteikts kā kopējā skudrskābe) barības piedevā, premiksos un barībā:
                        
                                    —
                                 
                                 
                                    jonapmaiņas hromatogrāfija kombinācijā ar XXX (IC-CD) – EN 17294;
                                 
                              Kālija noteikšanai barības piedevā:
                        
                                    —
                                 
                                 
                                    atomabsorbcijas spektrometrija (AAS) – EN ISO 6869 vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija (ICP-AES) – EN15510
                                 
                              
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.